Balkan welaýaty

**Balkan** - häzirki döwürde Türkmenistanyň bäş welaýatynyň biriniň ady.

Balkan welaýatynyň ilkinji häkimi---***Rejepmämmet Puhanow.***

Balkan welaýatynda tirelerden iñ köp Ýomutlar ýaşaýar. Türkmenistanyñ iñ az ilatly welaýaty Balkan welaýatydyr. Munuñ sebäbi Ýomutlaryñ 90% Eýranda (Türkmensähra, Gülistan, Gürgen, Horasan) ýaşaýandygy sebäplidir.

## Umumy Maglumat
Türkmenistanyň günbatarynda ýerleşýän Balkan welaýatynyň meýdany 138,5 müň inedördül kilometre barabar bolup, ýurdumyzyň umumy meýdanynyň ýüzden 28,4 bölegini tutýar. 

Ol günbatarda Hazar deňziniň üsti bilen Azerbaýjan, Russiýa Federasiýasy, ýer üsti bilen demirgazykda Gazagystan we Özbegistan, günortada Eýran bilen, gündogarda Ahal welaýaty, demirgazyk-gündogarda Daşoguz welaýaty bilen araçäkleşýär. 

Türkmen halkynyň iňňän gadymy watany bolupdyr. Uly we Kiçi Balkan daglary bu sebitlerde ýerleşýär. Olara umumy Balkan Daglary ady geçipdir.

## Taryh
Balkan welaýaty öz taryhyny has irki döwürlerden alyp gaýdýar ýöne gynanasakda ol wagtlardan biziň günlerimize köp maglumatlar gelip ýetmändir. Biz Balkan welaýatynyň taryhyna Oguz hanyň döwründen alyp gaýdýas.

Häzirki Balkan welaýatynyň topraklarynda bu günki günlere çenli köp hanlyklar, soltanlyklar, şalar, ýurtlar, uruglar we ş.m. öz hanlyk-soltanlyklaryny sürüp ýaşap geçendirler. Olardan esasylary:

* Oguz han (Mete han)
* Alp Arslan (doly ady: Muhammet bin Dawud Çagry)
* Seljuk Hanlygy
* Jelaleddin Meňburun (dogulan ýeri Ogurjaly adasy)

**Oguz han** türkmeniň kynyk taýpasyndan bolan **Gara hanyň** oglydyr. Rowaýatlara görä Oguz han eneden bolanda 3 günläp öz ejesinden ene süýdini emmändir, çünki ejesi gaýry dinli bolansoň we başga maglumatlara görä Oguzhanyň ejesi Yslam dinini kabul edip öz balasyny gizlinlikde emdiripdir ýagny Yslam dinini kabul edenini bildirmän. Oguz adyny bolsa, ýene-de rowaýatlara görä Oguz han 1 ýaşyny dolduranda il ýaşululary ol oglanjyga näme at goýmaly dip geňeş edenlerinde, Oguz hanyň özi dillenip: "Oguz, Oguz han bolar menden geljekde uly hanlyklar, soltanlyklar iň güýçli ýurtlar dünýä hökümdarlary bolar" dip çaga öz adyny özü aýdypdyr.

Käbir türkologlaryň aýtmagyna görä Oguz hanyň 2 aýaly bolupdyr we bu günki Türkmenistan, Azerbaýjan we Türkiýe döwletleri Oguz hanyň 1-nji aýalyndan bolandygyny belleýäler.

***türkolog**- bu türki halklarynyň taryhyny öwrenýän ylymdyr, ol taryhy öwrenýän taryhçylarada **türkologlar** diýilýär. 

**Mete han**-aslynda käbir alymlaryň aýtmagyna görä Oguz han dip başga bir käbir alymlaryň aýtmagyna görä bolsa Oguz han däl Mete han başga bir şahs adam dip belleýäler. Bu bir jedelli taryhy mesele. Mete han taryhda öz adyny 49 sany goşun adam sany bilen beýik hytaý imperatoryny bir gijede basyş edip, alyp ol imperatoryň kellesini kesmegi bilen we hytaýlylary gorkuzyp **beýik hytaý diwaryny** gurdurmagy bilen öz adyny tanadandyr.

**Alp Arslan -** Seljukly döwletiniň 2-nji soltany Çagry begiň oglydyr. Ol taryha şeýle girýär: Merw-den başlap  (1040-njy ýyl Daňdanakan söweşinden başlap) häzirki Owganystanyň, Eýran Yslam respublikasynyň, Yragyň, Azerbaýjan döwletiniň, Gruziýanyň, Ermenistanyň, Kawkazyň günorta we günbatar, Russiýa federasiýasynyň Soçi şäherine çenli ähli territoriýany basyp alyp Seljukly döwletiniň baýdagy dikip dolandyran türkmendir*(Türkmenistan hem öz içine girýär)*. Ikinji ýörişinde 1071-nji ýylda bolsa häzirki Türkiýe döwletiniň Malazgirt şäherini duşmanlardan azat edip, territoriýasyny giňeldip türklere sowgat eden adamdyr. Emma ömri gysga bolup 1072-nji ýylda aradan çykýar we onuň ýerine ogly Mälik şa geçýär. Mälik şanyň atasy Çagry begiň buýrugy we islegi boýunça hazirki Türkiýe döwletiniň Antalýa şäherine çenli basyp alyp atasynyň soňky deminde ýatyrka oňa atasyna bir gysym topragyny getirip bermekdi, Mälik şa atasynyň isleginem ýerine ýetirdi.

**Jelaleddin Meňburun -**  taryhda Çingiz hany öldüren türkmen dip tanalýar. Dogulan ýeri ýagny kakasynyň Çingiz handan öz goşunynyň pes bolanlygy üçin gaçyp häzirki Balkan welýatynyň Ogurjaly adasynda aýaly Aýçiçek hatynyň dogurmagy esasynda **Jelaleddin Meňburun** dünýä gelýär.

Balkan welaýatynda häzirki wagtda taryhy ýer Dehistandyr.

## Ykdysadyýet we Senagat
Balkan welaýaty ykdysadyýeti we senagaty bilen beýleki welaýatlardan has öňde ilkinjileriň hataryndadyr. Sebäbi welaýatyň topragynyň asty hem üsti hem baýlyklara bürenendir, Hazar deňzinde esasy nebit we gaz gorlarynyň gazylyp alynmagy. Türkmenbaşy şäherindäki nebiti gaýtadan işleýän zawodlar toplumynda bolsa, çig maly täzeden işlenip dünýä derejesinde we dünýä bazarlaryna eksport edilip satuwa çykarylýar.

Mundan başgada Balkan welaýatynda ýerli kiçi,orta we uly telekeçileriň, hususy kärhanalaryň, açyk we ýapyk paýdarlar jemgyýetileriniň, jemagat hojalyklarynyň, daşary ýurdyň iň öňde baryjy kampaniýalarynyň, holdingleriniň  bereketli. halal, mukaddes Balkan topraklarynda işläp daşary ýurtlara öz önümlerini,hyzmatlaryny eksport we import etmegi bilen düşündirilýär.

## Oba hojalyk
Oba hojalykda Balkan welaýaty örän pes derejededir sebäbi topragynyň himiki elementleriň mekany bolanlygy bilen we şor topraklary bilen düşündirilýär.

Balkan welaýatynyň Etrek etrabynyň narlary, Bereket we Serdar etrabynyň gawundyr garpyzlary welaýatyň içinde has meşhurdyr.

## Transport ugurlar, ulag gatnawlary
Balkan welaýaty taryhda hem şugünde hem iň köp gelim-gidimli ýerleriň biri bolupdyr. Sebäbi welaýatymyz Gojaman Hazar deňziniň kenarynda ýerleşýänligi üçin.

Häzirki wagtda Balkan welaýatynda 4 görnüşde içerki we halkara-ulag gatnawlary amala aşyrylýar. Olar:
 **Deňiz gatnawlary**

# Türkmenbaşy-Baku-Türkmenbaşy
# Türkmenbaşy-Astrahan-Türkmenbaşy
# Türkmenbaşy-Hazar-Türkmenbaşy
# Türkmenbaşy-Esenguly-Türkmenbaşy
# Türkmenbaşy-Gyzylsuw-Türkmenbaşy
# Türkmenbaşy-Garabogaz-Türkmenbaşy
# Türkmenbaşy-Aktau-Türkmenbaşy

 **Howa Gatnawlary-Balkan welaýatynda 3 sany aeroport bar**
**Häzirki wagtda halkara howa gatnawlary diňeje ýük gatnawlary bilen amala aşyrylýar (2020)**

**Içerki gatnawlar:**

# Aşgabat-Türkmenbaşy-Aşgabat
# Aşgabat-Balkanabat-Aşgabat
# Daşoguz-Balkanabat-Daşoguz
# Türkmenabat-Türkmenbaşy-Türkmenabat

 **Gara ýol gatnawlary**
Halkara Gara ýollar bilen Balkan welaýaty demirgazygynda Gazagystana we günortasynda Eýran yslam respublikasyna gatnawlar amala aşyrylýar.

Içerki Gara ýollar bilen bolsa Türkmenbaşy-Balkanabat-Bereket-Serdar-Aşgabat ugurlary boýunça gatnawlar amala aşyrylýar.
 **Demir ýol gatnawlary**
Halkara demir ýol gatnawlary Balkan welaýtynyň Bereket etrabynyň üsti bilen tranzit arkaly Gazagystandan Eýran Yslam respublikasyna ýük gatnawlary amala aşyrylýar.

Içerki demir ýol gatnawy Türkmenbaşy-Balkanabat-Bereket-Serdar-Aşgabat ugurlary boýunça gatnawalar amala aşyrylýar.

## Geografiýa
Balkan welaýaty geografiýasy boýunça ähli geografik ýerleriň mekanydyr. Welaýatymyzda 3 dag, 1 deňiz, 2 derýa, 1 goraghana we 1 çäkli goraghana, 2 wulkan, 1 çöl, 2 aýlag, 2 ýarymada we 2 ada bardyr. Olar:
 **Daglar:**

# Uly Balkan - Iň uly gerşi ARLAN
# Kiçi Balkan
# Sünt Hasardag

 Ýeketäk Hazar deňzi

 **Derýalar:**

# Etrek
# Sumbar

 **Sünt-Hasardag goraghanasy we Ogurjaly çäkli goraghana**

 Ýurdumyzda ýeketäk ýerleşýän wulkan hem Balkan welaýatynda ol palçykly wulkandyr ýagny ***patlawuk*** diýlip atlnadyrylýar.

 Garagum çöli

 Aýlaglar:

# Garabogazköl-aýlagy
# Türkmenbaşy aýlagy

 Adalar we ýarym adalar:

# Ogurjaly ada
# Gyzylsuw ada

# Türkmenbaşy ýarymada
# Hazar ýarymada

## Sport Durmuş Bilim
 **Balkan welaýatynyň futbol komandalary:**

* Nebitçi FT
* Şagadam FT
* Gara Altyn FT (hazirki wagtda bu topar ýok)
* Balkan Telekom FT

 **Balkan welaýatyndan çykan halkara ýeňijiler:**

* Perhat Geltjanow-Erkin göreş söweş sungaty boýunça halkara ýeňiji we tälimçi/Balkanabat şäheri
* Sapar Gylyjow-Erkin göreş söweş sungaty boýunça halkara ýeňiji we tälimçi/Balkanabat şäheri
* Batyr Borjakow-2019-njy ýylda Ispanýada geçirilen Gran pri Erkin göreş söweş sungaty boýunça dünýäde 1nji orun eýeläp ýaşyl tugumyzy asmana galdyran halkara ýeňiji we tälimçi/Balkanabat şäheri.
* Abdylla Taýhanow-2020-nji ýylda MMA -da 1-nji ýeri 25 sekuntda nakaut edip dünýäde rekord goýan ýaş ýigidimiz, 1-aýda 3-4 gezek 1-nji orny eýelän.

## Belli we tanymal şahslar (Häzirki Balkan welaýatynyň topraklarynda eneden bolan şahslar)
# Oguz han-D/g Balkan welaýaty (doglan ýyly anyk däl 500-600 ýada 500-700)
# Alp Arslan (doly ady: Muhammed bin Dawud Çagry)-Balkan bilen Ahal welýatynyň çäginde-(20.01.1029-24.11.1072)
# Jelaleddin Meňburun - Hazar deňziniň içinde bir adada eneden bolan-(1199-15.08.1231)
# Garajaoglan(doly ady: Hasan, il içinde Uzyn Hasan ady bilen tanalan)-ýaşan ýyllary we doglan ýerleri (şäherleri) doly anyk däl (1606-1669/70) Etrek etraby ýada Bereket etraby/Gazanjyk
# Döwletmämmet Azady-Esenguly/Etrek/Garrygala-
# Magtymguly Pyragy-Esenguly/Etrek/Garrygala-1733-1783
# Gurbandurdy Zelili-G/o Balkan welaýaty-1779-1836
# Pyhy Taganow-Bakanabat şäheri-
# Rejepmämmet Puhanow-Akguýy obasy/Balkan welaýaty-1951-2006--Ilkinji Balkan welýatynyň häkimi
# Rejepguly Kerimow-Balkanabat şäheri-????-????-Balkan welaýatynyň köp bagşylarynyň halypasy
# Hojadurdy Ýegendurdyýew (Hojaýew)-Etrek etraby Balkan welaýaty-
# Mylly Meredow-Balkanabat şäheri-1955
# Hojageldi Akmämmedow-Gamşylja Balkan welaýaty-1970
# Ada Taňrygulyýew-Balkanabat şäheri-1980
# Döwran Meredeow-Gumdag şäheri-1978-2020
# Laçyn Mämmedowa-Balkanabat şäheri-1980
# Meýlis Mahmydow-Serdar etraby-1989
# Myrat Mollaýew (Myrat Molla)-Balkanabat şäheri-14.08.1989
# Ýagşy Goşunow-Balkanabat şäheri-1990
# Täşli Tulegenow-Balkanabat şäheri-1995
# Baýma Sarybekow-Türkmenbaşy şäheri-1994
# TOÝMYRAT ÇANNYÝEW GUMDAG ŞÄHERI-1994

## Balkan welaýatynyň administratiw territoriýa düzümi
### [[Şäher|Şäherler we şäherçe]]ler
#Balkanabat
#Bereket
#Türkmenbaşy
#Gyzylarbat 
#Etrek 
#Magtymguly 
#Esenguly

### [[Etrap]]lar
#Bereket etraby
#Esenguly etraby
#Etrek etraby
#Magtymguly etraby
#Gyzylarbat etraby
#Türkmenbaşy etraby
#

## Seret
* Balkan welaýatyndaky taryhy ýadygärlikler

Kategoriýa:Türkmenistan
Kategoriýa:Türkmenistan Welaýatlar
Kategoriýa:Balkan welaýaty